Lokys (Jonava)
Lokys – buvęs kaimas Jonavos rajono savivaldybėje, 4 km į šiaurės rytus nuo Jonavos, dešiniajame Neries krante. Kaimas žinomas savo užeiga „Pas Lokį“ (architektai A. Svilainis ir E. Marcinkus), į kurią kviečia meninė rodyklė nuo kelio  A6  Kaunas–Zarasai–Daugpilis . Užeiga pastatyta prie užtvenkto Lokio upelio (dešinysis Neries intakas), kuris netoliese įteka Nerin. Čia išsilieja nemažas tvenkinys, yra dirbtinis krioklys. Kitame tvenkinio krante stūkso Lokėnėlių piliakalnis.